As jy die Texaanse styl restaurant betree, voel jy asof jy op ‘n Amerikaanse beesplaas beland het. Die hoë plafon met die kaal gloeilampe wat aan lang drade van die dak afhang gepaard met die ongepleisterde mure skep `n regte ‘cowboy’ effek. Voeg daarby die houttafels en stoele, die ruwe houtafwerking om die kroegtoonbank en die prente van die cowboys in aksie teen die mure vir `n ongelooflike ervaring. Die gemoedelike atmosfeer en die mondwatergeur van braaivleis uit die oop kombuis – alles spreek van beesplaas en braaivleis.
Hulle is gelisensieer om wyn en sterkdrank te bedien waarvan hulle ‘n gawe seleksie uitsoekwyne beskikbaar maak. Soos jy uitgaan teen die muur is ‘n groot swartbord waar jy gerus ‘n opmerking kan laat.